Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston direktiiviksi mittayksikköjä koskevan jäsenvaltioiden lainsäädännön lähentämisestä annetun neuvoston direktiivin 80/181/ETY muuttamisesta /* KOM/2008/0785 lopull. - COD 2007/0187 */





[pic] | EUROOPAN YHTEISÖJEN KOMISSIO | Bryssel 19.11.2008 KOM(2008) 785 lopullinen 2007/0187 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston direktiiviksi mittayksikköjä koskevan jäsenvaltioiden lainsäädännön lähentämisestä annetun neuvoston direktiivin 80/181/ETY muuttamisesta 2007/0187 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston direktiiviksi mittayksikköjä koskevan jäsenvaltioiden lainsäädännön lähentämisestä annetun neuvoston direktiivin 80/181/ETY muuttamisesta 1. TAUSTAA Ehdotus toimitettiin Euroopan parlamentille ja neuvostolle (asiakirja KOM(2007) 510 – 2007/0187(COD): | 10. syyskuuta 2007 | Euroopan talous- ja sosiaalikomitea antoi lausuntonsa: | 12. joulukuuta 2007 | Euroopan parlamentti antoi lausuntonsa ensimmäisessä käsittelyssä: | 29. marraskuuta 2007 | Muutetun ehdotuksen toimituspäivä: | Ei sovelleta | Poliittinen yhteisymmärrys saavutettiin (maatalousneuvosto, A-kohta): | 15. heinäkuuta 2008 | Yhteinen kanta vahvistettiin (neuvosto): | 18. marraskuuta 2008 | 2. KOMISSION EHDOTUKSEN TAVOITE Direktiivillä 80/181/ETY yhdenmukaistettiin määrien ilmaisuun käytettävien virallisten mittayksiköiden käyttöä Euroopan unionissa kansainvälisen mittayksikköjärjestelmän (SI) mukaisesti; SI-järjestelmän on hyväksynyt Pariisissa 20. toukokuuta 1875 allekirjoitetun metrikonvention asettama yleinen paino- ja mittakonferenssi. Direktiivillä varmistetaan EY:n perustamissopimuksen 95 artiklaan perustuva yhteinen lähestymistapa ja poistetaan siten sisämarkkinoiden kaupan esteitä kansainvälisten standardien mukaisten mittayksiköiden käytöllä. Direktiivin 80/181/ETY ehdotetulla muuttamisella on tarkoitus jatkaa nykyistä käytäntöä - sallimalla lisäosoitusten käyttö määräämättömän ajan. Näin varmistetaan nykykäytännön soveltaminen myös jatkossa ja sallitaan edelleen muiden kuin metrijärjestelmän yksiköiden käyttö joustavasti silloin, kun metrijärjestelmän mukaisia yksikköjä ei ole, eli esimerkiksi binäärimittojen (bitit, tavut) käyttö tietokonealalla, - sisällyttämällä siihen yleisen paino- ja mittakonferenssin hyväksymä uusi katalyyttisen aktiivisuuden SI-yksikkö (”katal”), - antamalla Yhdistyneelle kuningaskunnalle ja Irlannille lupa jatkaa yksiköitä pintti, maili ja troy ounce koskevien rajoitettujen poikkeusten soveltamista, koska kyseisillä poikkeuksilla ei ole vaikutusta kansainväliseen kauppaan eikä toissijaisuusperiaatteeseen; sen sijaan eekkerin käyttöä maan rekisteröinnissä koskeva poikkeus kumotaan, koska yksikkö ei enää ole käytössä, - selventämällä direktiivin soveltamisalaa täysin nykyisten perussopimusten mukaiseksi jättämällä pois maininta tietyistä aloista, joihin direktiiviä sovelletaan. 3. YHTEISTÄ KANTAA KOSKEVAT HUOMIOT 3.1 Yleisiä huomioita yhteisestä kannasta Neuvosto kannatti komission ehdotusta sillä ehdolla, että siihen tehdään useita teknisiä muutoksia mittayksikköjä koskevien kansainvälisten standardien kehittymisen huomioon ottamiseksi ja lisätään lauseke, joka koskee raportointia ja tarvittaessa tarkistusta 10 vuoden kuluttua. 3.2 Euroopan parlamentin tarkistukset, jotka sisällytettiin kokonaisuudessaan, osittain tai periaatteessa muutettuun ehdotukseen ja jotka otettiin kokonaisuudessaan, osittain tai periaatteessa yhteiseen kantaan Euroopan parlamentti ei tehnyt tarkistuksia. 3.3 Euroopan parlamentin tarkistukset, joita ei sisällytetty muutettuun ehdotukseen eikä otettu yhteiseen kantaan Euroopan parlamentti ei tehnyt tarkistuksia. 3.4 Alkuperäiseen ehdotukseen tehdyt muutokset, jotka komissio esitti muutetussa ehdotuksessaan ja jotka on sisällytetty yhteiseen kantaan Muutettua ehdotusta ei ole. 3.5 Muita neuvoston yhteisessä kannassa tehtyjä muutoksia alkuperäiseen ehdotukseen verrattuna Yhteisessä kannassa alkuperäistä ehdotusta on muutettu jäljempänä esitettävällä tavalla. Muutokset ovat luonteeltaan pääasiassa teknisiä. Poistetaan johdanto-osan 3 kappaleen neljä viimeistä sanaa englanninkielisestä tekstistä eli suomenkielisestä tekstistä sana ”pysyvästi”. Muutetaan johdanto-osan 4 kappaleessa englanninkielisen tekstin ilmaus ”would” ilmaukseksi ”could” ja numeroidaan kappale uudelleen johdanto-osan kappaleeksi 6. Numeroidaan johdanto-osan kappaleet 5, 6 ja 7 uudelleen kappaleiksi 8, 10 ja 12. Lisätään johdanto-osan 7 kappale ja 1 artiklan 5 kohdan b, c ja d alakohta radiaanin ja steradiaanin määritelmien mukauttamiseksi ja sisällytetään määritelmät 1 artiklan 5 kohdan e alakohtaan, jotta lisäosoitusten poistaminen kansainvälisestä SI-järjestelmästä vuonna 1995 hyväksytyn kansainvälisen standardin mukaisesti tulee otetuksi huomioon. Lisätään johdanto-osan 9 kappale ja 1 artiklan 5 kohdan a alakohta kelvinin määritelmän päivittämiseksi vuonna 2007 sovitun kansainvälisen standardin mukaiseksi. Lisätään johdanto-osan 11 kappale ja poistetaan 2 artiklan 1 kohdan ensimmäisestä alakohdasta ilmaus ”sekä kyseisiä säännöksiä ja tätä direktiiviä koskeva vastaavuustaulukko” ja kumotaan siten jäsenvaltioita koskeva vaatimus toimittaa vastaavuustaulukot. Komissio on antanut tätä muutosta koskevan julkilausuman (ks. 5 kohta jäljempänä). Lisätään johdanto-osan 4 kappale, jossa painotetaan SI-järjestelmän edistämisen tärkeyttä, sekä johdanto-osan 5 kappale, jossa todetaan, että olisi EU:n etujen mukaista avata kolmansien maiden markkinoita tuotteille, jotka on merkitty ainoastaan SI-järjestelmän mukaisesti. Molemmat johdanto-osan kappaleet ovat perusteluna uudelle 1 artiklan 4 kohdalle, joka sisältää lausekkeen raportoinnista ja tarvittaessa tarkistamisesta komission seurantatoimena viimeistään vuonna 2019. Numeroidaan uudelleen 1 artiklan 4 kohdan a, b ja c alakohta 1 artiklan 5 kohdan e, f ja g alakohdaksi. Sisällytetään 1 artiklan 4 kohdan a alakohtaan (numeroidaan uudelleen 1 artiklan 5 kohdan e alakohdaksi) liitteessä I olevan I luvun 1.2.2 ja 1.2.3 kohta kokonaisuudessaan ainoastaan seuraavin muutoksin: - muutetaan 1.2.2 kohdan otsikko ”SI-johdannaisyksiköt” muotoon ”SI-johdannaisyksikköjä koskeva yleinen sääntö”. - lisätään 1.2.3 kohdassa olevan taulukon alkuun kaksi uutta riviä, jotka koskevat ”radiaania” ja ”steradiaania” (katso edellä oleva kohta johdanto-osan 7 kappaleen lisäämisestä) sekä taulukon loppuun alun perin ehdotettu ”katalia” koskeva rivi. 4. PÄÄTELMÄT Komissio tukee yhteistä kantaa. 5. KOMISSION JULKILAUSUMA Komissio on antanut Coreperille 12.12.2007 seuraavan julkilausuman, joka koskee jäsenvaltioiden toimittamia vastaavuustaulukoita: Komission julkilausuma johdanto-osan 6 a kappaleesta ja 2 artiklan 1 kohdasta ”Komissio muistuttaa mieliin kantansa vastaavuustaulukoiden laatimisesta jäsenvaltioissa. Vastaavuustaulukot kuvaavat jäsenvaltioiden lainsäädännön osaksi saattamisen edellyttämien toimenpiteiden ja direktiivin välistä yhteyttä. Lisäksi ne ovat kansalaisten edun ja paremman sääntelyn mukaisia, lisäävät avoimuutta ja helpottavat sen tarkistamista, ovatko kansalliset säännöt yhteisön säännösten mukaisia. Komissio ei vastusta sitä, että neuvostossa tehdään sopimus tätä asiaa koskevan toimielinten välisen menettelyn saattamiseksi menestyksekkäästi päätökseen. Komissio kuitenkin odottaa, että toimielimet käsittelevät tätä laaja-alaista kysymystä yhdessä.”